cyanic-selkie/wikianc huggingface dataset:
Steg för steg
Steg för steg on ruotsalaisen poplaulaja Carola Häggkvistin popalbumi vuodelta 1984. Sen tuottivat Lasse Holm ja Lennart Sjöholm. Albumi nousi Ruotsissa listaykköseksi ja pysyi siellä kuusi viikkoa. Norjassa albumi ylsi sijalle kaksi. Steg för steg sisältää lähinnä Lasse Holmin sävellyksiä.
Jeffersonin piirikunta (Ohio)
Maantiede
Jeffersonin naapuripiirikuntia ovat Belmont etelässä, Harrison lounaassa, Carroll luoteessa, Columbianan piirikunta pohjoisessa ja Länsi-Virginian puolella Hancockin, Brooken sekä Ohion piirikunnat.
Doodle Jump
Pelaaminen
Pelissä Doodler pitää saada pomppimaan ylöspäin erilaisille laatoille putoamatta. Doodler liikkuu pelilaitetta kallistamalla haluttuun suuntaan. Pelaaja voi saada lyhyen ajan lisänopeutta erilaisten esineiden avuilla: propellihattu, raketti, rakettireppu, jousi ja trampoliini. Hirviöitä ja ufoja voi ampua klikkaamalla ruutua. Pelissä on myös ennätyslista, jolle kymmenen parasta pelissä tehtyä tulosta pääsevät. Jokaisella pelaajalla on myös lista henkilökohtaisista ennätyksistään, peliaika, pelattujen pelien määrä sekä monia muita merkintöjä osiossa scores&achievements.
Hahmo
Doodler on pelissä esiintyvä kuvitteellinen hahmo, joka liikku hyppimällä. Peli on tehty näyttämään piirretyltä, ja sen taustana on ruutupaperi.
Oskar Wetzell
Wetzell osallistui kaksiin olympiakisoihin. Lontoon kesäolympialaisissa 1908 hän selviytyi ponnahduslautahypyissä alkulohkostaan jatkoon, mutta karsiutui semifinaalissa loppukilpailusta. Kerroshypyissä hän karsiutui alkulohkossa. Tukholmassa 1912 Wetzell karsiutui alkulohkossa kaikissa kolmessa tapahtumassa.
Mauri Tuomela
Tuomelan vanhemmat olivat maanviljelijä Heikki Dufva ja Anna Maria Kirjalainen. Hän kävi oppikoulua neljä luokkaa ja maanviljelyskoulun 1888. Tuomela oli maanviljelijänä Vehkalahdella vuoteen 1918 saakka, Mikkelin maalaiskunnassa 1918–1920, Pieksämäen maalaiskunnassa 1920–1930 sekä Pieksämäen kauppalassa 1930–1945. Hän toimi Vehkalahdella asuessaan paloapuyhtiön esimiehenä ja säästöpankin kirjurina sekä myöhemmin Pieksämäen maalaiskunnan rahastonhoitajana. Hän sai kunnallisneuvoksen arvonimen 1930.
Fily Dabo Sissoko
Kirjailija
Sissoko on yksi Malin kirjallisuuden uranuurtajista. Hän keräsi kansanperinnettä, kirjoitti neljä ranskankielistä runokokoelmaa, esseitä sekä romaanit La passion de Djimé  (1955) ja La savane rouge (1962). Sissokon kaunokirjallista tuotantoa leimaa kiintymys hänen kansansa uskonnolliseen ja kulttuuriperinteeseen.
Timo Tolkki
Ura
Tolkki aloitti kitaransoiton 7-vuotiaana. Nuorena hän harjoitteli kitaransoittoa jopa 8 tuntia päivässä.
Tolkilta ilmestyy 3. maaliskuuta 2020, hänen 54-vuotissyntymäpäivänään, uusi sooloalbumi. Hän on ilmoittanut myös kirjoittavansa rockoopperan Jeesuksesta.
Honor 8 Pro
Honor 8 Pro on Huawein valmistama älypuhelin.
Toivo Aro (uimahyppääjä)
Aro oli ensimmäinen suomalainen kansainvälisen tason uimahyppääjä. Hän osallistui kaksiin olympiakisoihin. Lontoon kesäolympialaisissa 1908 hän selviytyi kerroshypyissä alkulohkostaan jatkoon toisena ruotsalaisen Robert Anderssonin jälkeen. Välierässään Aro oli neljän ruotsalaisen joukossa kolmas. Hän selviytyi loppukilpailuun, mutta ei siinä kilpaillut, sillä hänelle ei kerrottu, milloin kilpailu järjestetään. Tukholmassa 1912 Aro selviytyi kerroshypyissä ja suorissa kerroshypyissä loppukilpailuun, joista ensin mainitussa hän sijoittui kahdeksanneksi ja jälkimmäisessä viidenneksi.
Killzone
Killzone on Guerrilla Gamesin kehittämä ja Sony Computer Entertainment Europen julkaisema ensimmäisen persoonan ammuntapeli. Peli julkaistiin PlayStation 2:lle marraskuussa 2004. Peli on Killzone-pelisarjan ensimmäinen osa, ja se sai jatkoa PlayStation Portablelle julkaistulla Killzone: Liberationilla sekä PlayStation 3:n peleillä Killzone 2 ja Killzone 3.
Elvis Presley
Elvis Aaron Presley (8. tammikuuta 1935 Tupelo, Mississippi – 16. elokuuta 1977 Memphis, Tennessee) oli yhdysvaltalainen laulaja, muusikko ja elokuvanäyttelijä. Hänet tunnetaan maailmanlaajuisesti pelkällä ensimmäisellä etunimellään Elvis.
Lapsuus ja nuoruus
Elvis kävi L. C. Humesin lukiota, jossa hänet tunnettiin pitkätukkaisena ja värikkäästi pukeutuvana. Perheen rahatilanne kohentui ja Presleyt pystyivät muuttamaan pois vuokrataloalueelta. Elvis valmistui lukiosta 1953. Hän meni töihin Crown Electric Companylle ja eteni sähköliikkeen kuorma-auton kuskiksi. Samanaikaisesti hän opiskeli sähköasentajaksi. Hän suunnitteli rekkakuskin uraa.
Ensimmäiset levytykset
Rolling Stone -lehti esitti vuoden 2004 artikkelissaan, että Elvis Presleyn levytys kappaleesta ”That's All Right” on maailman ensimmäinen rock and roll -levy.
Las Vegas
thumb|upright|Yksi Elviksen vuonna 1973 Las Vegasissa käyttämistä esiintymispuvuista, johon kuului myös suuri vyö ja viitta Manageri Parker teki vuonna 1969 rahakkaan sopimuksen vastavalmistuneen Las Vegasin International-hotellin kanssa neljän viikon konserttisarjasta, jossa oli kaksi esitystä illassa kuukauden jokaisena päivänä. Ensi-ilta 31. heinäkuuta 1969 oli tarkoitettu vain kutsuvieraille, joihin kuului useita viihdealan tähtiä. Elvis sekoitti konsertissa vanhaa ja uutta musiikkiaan, nopeaa ja kiihkeää rock and rollia, sekä runollisia ja romanttisia balladeja. Kriitikot kirjoittivat ensi-illasta: ”Presley raivosi villipedon tavoin niiden monien kappaleiden halki jotka tekivät hänestä kuuluisan” ja ”Hän ei ole koskaan näyttänyt upeammalta tai laulanut paremmin”. Elvis esitti 57 loppuunmyytyä konserttia neljän viikon aikana. Elviksen ensimmäisestä konserttisarjasta tuli Las Vegasin historian menestynein show, joka rikkoi kaikki edelliset yleisöennätykset.
Levytykset ja konserttikiertueet
Elviksen hittisinglejä vuosien 1974–1975 ajalta olivat ”I've Got a Thing About You, Baby”, ”If You Talk in Your Sleep”, ”Help Me”, ”Promised Land”, ”It's Midnight”, ”T-R-O-U-B-L-E” ja ”My Boy”.
Elviksen hittisinglejä vuosien 1976–1977 ajalta olivat ”Hurt”, ”Moody Blue”, ”Way Down” ja ”My Way”.
Geometrinen todennäköisyys
Reunaehdot
Geometrista todennäköisyyslaskentaa voidaan soveltaa tilanteisiin, jossa kaikki perusjoukon \Omega pisteet muodostavat geometrisen kuvion ja tapahtuman A pisteet sen osakuvion. Todennäköisyyden suuruus ei saa riippua osakuvion sijainnista ja muodosta, vaan ainoastaan sen mitoista.
Lukuvälien perusjoukkoja voidaan esittää lukusuoralla tai janalla. Myös tasokuviot ja tilavuuskappaleet voivat esittää perusjoukkoja, joista erotetaan osajoukkojen alueita. Perusjoukon koko m(\Omega) saadaan pituuksista, aloista ja tilavuuksista, samoin tapahtumia edustavien osajoukkojen koko m(A).. Funktiolla m(x) ilmaistaan geometrisen kuvion koko (pituus, ala tai tilavuus eli mitta).
Elvis Presley
Levymyynti
Guinness World Records on vahvistanut Elviksen olevan kaikkien aikojen myydyin artisti yli miljardin levyn myynnillä.
Geometrinen todennäköisyys
Esimerkkejä
pienoiskuva|400px|Buffonin neulaYllä olevan ympyrän sisältä sattumanvaraisesti valittujen pisteiden osuminen keskustan alueelle riippuu ainoastaan ympyräalueiden pinta-aloista. Suurimman ympyrän säde on 4 senttimetriä ja keskustan ympyrän säde vain 2 senttimetriä. Ympyrän pinta-ala lasketaan A=\pi r^2, joten suuren ympyrän koko on ja pienen. Silloin kysytty todennäköisyys on
Elvis Presley
Tunnustuksia
thumb|left|Elvis Presleyn tähti [[Hollywood Walk of Famella]] Hän sai tähden Hollywood Walk of Fameen vuonna 1960.
Elvis valittiin vuonna 1971 Nuorkauppakamarin ”vuoden kymmenen merkittävän nuoren miehen” listalle.
Commercial Crew Development
CCDev ohjelman "läpäisyn" jälkeen toimittajat siirtyvät Commercial Crew Program (CCP) -lentoihin.
Boeing
Boeingin kokonaisosuus sopimuksesta on 4,2 miljardia. Boeingin alus on uusi CST-100 Starliner. Rakettina on Boeingin ja Lockheed Martinin yhteisyritys United Launch Alliancen Atlas V.
20. joulukuuta 2019 alus laukaistiin miehittämättömälle testilennolle kohti Kansainvälistä avaruusasemaa. Lento epäonnistui ja alus laskeutui kahden päivän kuluttua saavuttamatta avaruusasemaa. Syynä olivat Boeingin mukaan ohjelmistovirheet. Lennon aikana aluksessa todettiin kaksi kriittistä ohjelmistovirhettä. Lentoa seuranneessa tutkimuksessa selvisi, että kumpikin niistä olisi voinut johtaa aluksen ja kuorman menettämiseen. Molemmissa tapauksissa lennonjohdon puuttuminen asiaan esti tämän. Lisäksi viestiyhteys alukseen pätki.
Pressiklubi (televisio-ohjelma)
Perjantai-iltaisin esitetyllä ohjelmalla oli katsojia 200 000:n molemmin puolin. Ohjelmaa esitettiin alun perin Yle TV2:lla. Tammikuussa 2014 ohjelma siirtyi Yle TV1:lle. Siirryttyään TV1:lle ohjelman katsojaluvut nousivat parhaimmillaan lähes puoleen miljoonaan.
Kanadan ralli
Kanadan ralli (Critérium du Québec) oli Kanadassa järjestetty rallitapahtuma. Kilpailu järjestettiin ensimmäisen kerran vuonna 1973, ja se oli mukana rallin maailmanmestaruussarjassa vuosina 1977–1979. Ensimmäinen Kanadassa järjestetty rallin MM-sarjan tapahtuma oli vuonna 1974, jolloin Ontariossa järjestettiin Rally of the Rideau Lakes, jonka voitti Sandro Munari. Quebecissä järjestetyn MM-sarjan kilpailun voitti Timo Salonen vuonna 1977, vuonna 1978 kilpailun voitti Walter Röhrl ja vuonna 1979 Björn Waldegård.
Pedro Madruga
Galiciassa on elätelty teorioita, että Pedro Madruga olisi vaihtanut nimeään ja tullut tunnetuksi nimellä Kristoffer Kolumbus.
Nikki Sixx
Nikki Sixx (s. Frank Carlton Serafino Feranna, Jr., syntynyt 11. joulukuuta 1958, San José, Kalifornia, Yhdysvallat) on yhdysvaltalainen muusikko ja lauluntekijä. Hänet tunnetaan parhaiten urastaan rockyhtye Mötley Crüen basistina, perustajajäsenenä, keskeisimpänä lauluntekijänä ja johtohahmona. Sixx perusti Mötley Crüen yhdessä rumpali Tommy Leen kanssa vuonna 1981.
Uransa aikana Sixxillä on ollut ongelmia alkoholin ja huumeiden kanssa. 1980-luvulla Sixx kärsi muun muassa alkoholismista ja käytti sekä kokaiinia että heroiinia. Vuoden 1987 joulukuussa hän otti yliannostuksen heroiinia, minkä seurauksena hänen julistettiin kuolleen ambulanssissa matkalla sairaalaan, ennen kuin ensihoitajan onnistui pelastaa Sixx pistämällä tämän rintaan kaksi piikkiä adrenaliinia. Sixx on arvioinut ottaneensa yliannostuksen heroiinia 1980-luvulla noin kuusi kertaa, mutta on sittemmin raitistunut ja sanonut transsendenttisen meditaation olevan keskeinen osa elämäänsä.
HK69A1
Tähtääminen
Aseen takatähtäimessä on laakatulta vasten 50 m ja 100 m etäisyyksille käännettävä tähtäinlevy, ja 150-350 m:n etäisyyksille nostettava tähtäintanko. Putkessa on varsinaisen etutähtäimen lisäksi erillinen valkoisella täplällä varustettu apujyvä, ja tähtäintangon päässä tätä vastaavat aputähtäimet. Näitä voidaan käyttää esimerkiksi valaisuammuksia ammuttaessa.
Ioánnis Kyriazís
Ioánnis Kyriazís (, s. 19. tammikuuta 1996) on kreikkalainen keihäänheittäjä. 192 senttimetriä pitkä ja 84 kilogrammaa painava Kyriazís edustaa Texas A&M Universityn yleisurheilujoukkuetta.
Avaruusalus
Laajempi määritelmä
Avaruuspukua on välillä kutsuttu miniatyrisoiduksi avaruusalukseksi, joka kuvaa sen tarkoitusta pitää siihen pukeutuja toimintakykyisenä, kun tämä kulkee avaruuden tyhjiössä. Näihin EVA-toimintoihin on liittynyt myös Nasan nk. avaruusmopo, joka on astronautin pieni "liikehtimisalus".
Browning (täsmennyssivu)
Browning tarkoittaa seuraavia:
HMCS Haida
1944
Alus osallistui 12. huhtikuuta Needlesin länsipuolisella merialueella suureen yhteisharjoitukseen Trousersiin Huronin ja Tartarin kanssa suojaten raskaita laivastoyksiköitä. Se suojasi 19. huhtikuuta Tanatsiden, HMS Wensleydalen, HMS Melbreakin ja Ashantin kanssa 10. moottorivenelaivueen miinanlaskuoperaatiota Île-de-Batzin edustalle (operaatio Maplen alioperaatio Hostile 26). Alus suojasi 21. ja 22. huhtikuuta Ashantin kanssa seuranneita HMS Apollon suorittamia miinalaskuoperaatioita Ile de Viergen edustalle (operaatio Hostile 29).
Se suojasi 24. maaliskuuta Onslow'n, HMS Serapiksen, HMS Carysfortin, HMS Zealousin ja Iroquoisin kanssa saattuetukialuksia Searcheria, HMS Nairanaa, Queenia ja HMS Puncheria, jotka muodostivat Force 2:n iskettäessä Norjan rannikon meriliikenteeseen operaatio Prefix I:ssä. Osaston lentokoneet eivät tavanneet aluksia, jolloin ne iskivät rannankohteisiin. Lentokoneet iskivät 28. maaliskuuta uudelleen operaatio Prefix II:ssa, jonka jälkeen osasto palasi 29. maaliskuuta Scapa Flow'hun.
Hampton Roadsin taistelu
Merisaarto
19. huhtikuuta 1861 Abraham Lincoln julisti kaikki Etelävaltioiden satamat merisaartoon. Virginia liittyi Etelävaltioihin 27. huhtikuuta, jolloin myös sen satamat asetettiin merisaartoon. Norfolkin sataman sotilaskomentajaa painostettiin tuomaan komentamansa alukset Pohjoisvaltioiden puolelle, mutta hän päätyi polttamaan ne. Niiden joukossa oli USS Merrimac, joka ei tuhoutunut täysin tulipalossa – polttotaktiikka jäi ylipäänsäkin melko tehottomaksi. Etelävaltiot nostivat Merrimacin hylyn sataman pohjasta, ja sen alustalle alettiin rakentaa CSS Virginiaa. Etelävaltiot saivat sataman ja Hampton Roadsin eteläisen puolen haltuunsa, Pohjoisvaltiot säilyttivät asemansa pohjoispuolella ja tukivat merisaartoa siellä olevilla linnoituksillaan. thumb|left|Tulitaistelua CSS Virginian ja USS Monitorin välillä.
Taistelu
8. maaliskuuta 1862 kapteeni Franklin Buchanan johti CSS Virginian hyökkäykseen satamaa saartavia aluksia vastaan. Viisi muuta alusta liittyi hyökkäykseen. Virginia sai vastaansa USS Cumberlandin ja USS Congressin, jotka ryhtyivät tulittamaan sitä. Tulella ei ollut vaikutusta Virginian panssariin, ja Virginia käytti puskuriaan Cumberlandia vastaan, mikä johti Cumberlandin nopeaan uppoamiseen. Puskuri jäi kuitenkin kiinni uppoavaan hylkyyn ja rikkoutui. Congress huomasi tapahtuman ja yritti purjehtia matalikolle. CSS Virginia seurasi sitä yhdessä apuun tulleiden muiden Etelävaltioiden alusten kanssa. Cumberland vahingoittui pahoin tulitaistelussa, ja lopulta sen miehistö antautui. Myös CSS Virginia oli vahingoittunut taistelujen aikana ja sen nopeus oli laskenut.
Lopputulos
Virginia tarvitsi perusteellisen korjauksen, ja huollossa kului kuukausi. Monitor ja Virginia yrittivät saada toisensa hyökkäämään, mutta kumpikaan ei halunnut hyökätä vastustajan valitsemassa paikassa. Etelävaltioiden kenraali Benjamin Huger päätti hylätä Norfolkin, sillä merisaarrossa olevalla satamalla oli vain vähän strategista merkitystä. Hän ei kuitenkaan ilmoittanut asiasta laivastolle. Virginia ei ollut avomerikelpoinen alus, eikä se ollut tarpeeksi matala voidakseen purjehtia jokea pitkin, joten se päätettiin tuhota, jottei se joutuisi Pohjoisvaltioiden käsiin. Virginian miehistö sytytti sen tuleen, ja lopulta alus räjähti.
Tommy Lee
Mötley Crüe
Yhtye julkaisi tarinastaan vuonna 2001 kirjan "The Dirt" johon Lee suostui mukaan vaikka halusikin kasvattaa välimatkaa yhtyeeseen. Kirja on julkaistu suomeksi nimellä "Mötley Crüe, the dirt - Törkytehdas".
Sooloura
2014 Tommy Lee esiintyi Smashing Pumpkinsin Monuments to an Elegy -albumilla.
Yksityiselämä
Lee avioitui vuonna 1984 Elaine Irwin Bergenin kanssa; he kuitenkin erosivat jo kuukauden päästä vuonna 1985.
Vuosina 2014 - 2017 Lee tapaili kreikkalais-saksalaista laulajaa, Sofia Toufaa.
Tommy Lee on valittu SoCal Cleanse Detox- terveystuotteen käyttäjien mukaan epäterveellisimmäksi mieheksi Amerikassa.
Bellver de Cerdanya
Asutuskeskukset
Lähde:
Sudanin historia
Mahdivaltio
thumb|Muhammad Ahmad ibn Abd Allah Ulkovaltojen läsnäolo ja orjuuden kielto nostattivat kapinaliikkeen, jonka nokkamiehenä oli Muhammad Ahmad ibn Abd Allah. Sudanin sodassa vuosina 1881–1885 hän onnistui päämäärässään nujertaa ulkovaltojen hallinto ja alkoi itse rakentaa islamiin perustuvaa teokratiaa. Hän julisti itsensä mahdiksi, jonka sudanilaiset tulkitsivat pimeiden aikojen lopun ennustetuksi pelastajaksi. Hänen valtaanastumisensa osui yhteen islamilaisen kalenterin 1200-luvun lopun kanssa, joka oli tulkittu uskonnollisen uudistuksen kaudeksi, joten Muhammad Ahmad sai täyden tuen islamilaiselta kansaltaan. Pitkään hän ei kuitenkaan elänyt, sillä hän kuoli jo kuuden kuukauden päästä Khartumin kukistamisen jälkeen.
Angloegyptiläinen Sudan
Britit perustivat Sudaniin yhteishallinnon Egyptin kanssa. Brittien tarkoituksena oli jatkaa turkkilais-egyptiläisen Sudanin perintöä ja yhdistää molemmat Niilin laakson valtiot. Sudan pysyi Brittiläisen imperiumin kiikarissa myös sen vuoksi, että sen avulla voitaisiin turvata suunniteltu keinokastelupatohanke Assuaniin ja varmistaa niin sanottu Kap–Kairo-suunnitelman toteutuminen. Ranskalla oli oma siirtomaasuunnitelma, se halusi itselleen alueet Senegalista Punaiselle merelle. Suunnitelmat aiheuttivat sodanuhan Fašodassa. Britit onnistuivat taivuttelemaan ranskalaiset luopumaan omasta hankkeestaan. Egyptin kanssa luotu yhteishallinto onnistui rauhoittamaan maan aiemmin epävakaiset olot pohjoisessa, mutta vastarinta etelässä pitkittyi.
Itsenäisyys ja sisällissodat
Egypti ja Britannia solmivat 1953 sopimuksen Sudan itsehallinnosta. Maan ensimmäiset parlamenttivaalit pidettiin 2. marraskuuta 1953 ja maa itsenäistyi 1. tammikuuta 1956. Itsenäistymistä joudutti vuoden 1952 sotilaallinen vallankumous, joka syöksi kuningas Faruqin vallasta. Britannia oli jo vuonna 1936 lopettanut Egyptin miehittämisen, mutta piti Sudanin edelleen siirtomaana. Koko itsenäisyytensä ajan maa oli ollut pääasiassa islamismiin suuntautuneiden sotilashallitusten alaisuudessa. Maan suurinta poliittista ryhmittymää Umma-puoluetta johti edelleen Mahdin jälkeläinen Sadiq al-Mahdi. Kiistat valtio islamilaisesta luonteesta tai maallisuudesta ja Khartumin arabihallituksen kieltäytyminen siirtymisestä liittovaltiojärjestelmään johtivat etelän ei-islamilaisten kapinaan, joka aloitti ensimmäisen 17-vuotisen sisällissodan (1955–1972).
Bashirin hallitus on sittemmin tukenut islamistista aktiviteettia ympäri maailmaa. Se tuki Algerian islamistiryhmiä. Khartumista tuli islamistiryhmien turvapaikka ja avunantaja. Vuonna 1996 YK asetti Sudanille pakotteita osallisuudesta Egyptin presidentti Mubarakin salamurhayritykseen.
Darfur ja valtion kriisitila
Kriisiä on yritetty laannuttaa rauhansopimuksin, mutta niitä on toistuvasti rikottu. George Bushin hallintokaudella tehdyn päätöksen mukaan Yhdysvallat pitää Darfurin tilannetta kansanmurhana, joksi YK sitä ei kuitenkaan tunnusta. YK on kieltänyt aseviennin Sudaniin, mutta Kiinan on raportoitu aseistaneen hallituksen joukkoja.
Omar al-Bashirin aika 1989–2019 ja siirtymähallitusten aika 2019-
Kenraali Omar al-Bashir tuli valtaan sotilasvallankaappauksella vuonna 1989 ja hän johti Sudania rautaisella otteella vuoteen 2019, jolloin sotilasvallankaappaus syöksi hänet huhtikuussa vallasta.
Al-Hakim bi-Amr Allah
Elämäkerta
Koska al-Hakim nousi valtaan alaikäisenä vuonna 996 valtion asioita hoiti ensin Barjawan-niminen eunukki. Vuonna 1000 al-Hakim murhautti Barjawanin ja sai näin koko vallan itselleen. Vuoden 1007 paikkeilla al-Hakim alkoi vainota valtakuntansa alueella asuneita kristittyjä ja juutalaisia. Nämä määrättiin ensin käyttämään mustia vaatteita ja ratsastamaan vain aaseilla, sekä pitämään kaulaan ripustettuja ristejä tai kelloja. Al-Hakim määräsi myös kaikki Egyptin kristilliset kirkot tuhottavaksi ja maan kristityille annettiin lopulta mahdollisuus kääntyä islamiin, lähteä maanpakoon tai alistua monenlaisiin eri sortotoimenpiteisiin. Tämän paineen takia tuhannet maan koptilaiset kääntyivät islamin uskoon. Vuonna 1009 poltettiin Pyhän haudan kirkko Jerusalemissa, jonka johdosta Bysantin keisari Basileios II katkaisi maan kauppasuhteet Egyptiin.
Tiikerikäärme
Tiikerikäärme on sukunsa Notechis ainoa edustaja. Lajia mustatiikerikäärme (Notechis ater) pidetään nykyään tiikerikäärmeen synonyyminä.
Jukka Siikavire
1960-luvun lopulla Siikavire sai roolin Tampereen popteatterin Hair-produktiosta, josta tuli suuri menestys lukuisine vierailuesityksineen. Vuosien 1970–1971 vaihteessa syntyi Woodoo-yhtye, jossa Siikavire lauloi sekä soitti kitaraa ja huilua. Yhtyeen muut jäsenet olivat Esa Rosvall (lyömäsoittimet), Pentti Ilmonen (saksofoni) ja Alarik Repo (basso), myöhemmin rumpali Ippe Kätkä, kitaristi Patti Karlsson, basisti Make Lindfors ja laulusolisti Raija Alenius. Vuonna 1973 Siikavire sai säveltäjä-muusikon työn Ahaa-teatterista, jossa hän työskenteli kahdeksan vuotta.
Before the Eden – Awaiting the Fire
Before the Eden – Awaiting the Fire on puolalaisen sinfonista black metalia soittavan Hermh-yhtyeen EP-levy, joka on julkaistu vuonna 2004.
Suomen seksikkäin
Suomen seksikkäin (aiemmin Suomen seksikkäin tavis) on vuosittain netissä järjestettävä kauneuskilpailu. Ensimmäinen kauneuskilpailu käytiin vuonna 2008.
NPP Zvezda
Suunnittelutoimisto perustettiin vuonna 1952 suunnittelemaan lentäjien painepukuja ja lentokoneiden ilmatankkausjärjestelmiä. Se suunnitteli Neuvostoliiton avaruusohjelmalle vuodesta 1960 alkaen avaruuspukuja, mukaan lukien sen, jota Juri Gagarinin käytti lennollaan. Orlan-avaruuspuvun yhtiö suunnitteli lennoille Mir-avaruusasemalle.
Yhtiö on myös kehittänyt harvinaisen helikopterin heittoistuimen - Kamov Ka-50-helikopterissa on tällainen NPP Zvezda K-37-800-heittoistuin.
Yambo Ouologuem
pienoiskuva|upright|Yambo Ouologuem. Yambo Ouologuem (22. elokuuta 1940 Bandiagara – 14. lokakuuta 2017 Sévaré ) oli malilainen kirjailija.
Radka Brožková
Nuorten MM-kilpailuissa 2004 Brožková voitti hopeaa keskimatkalta. Olomoucin MM-kilpailuissa 2008 hän voitti pronssia keskimatkalta.
Valkjärvi (Heinola, Kesiö)
Valkjärvi on Päijät-Hämeessä Heinolassa Kesiön kylän lähellä sijaitseva järvi.
Lastenlaulu
Lastenlaulu on lapsille sävelletty tai kansan parissa muotoutunut laulu. Lastenlaulujen melodiat ovat tyypillisesti melko yksinkertaisia ja helposti omaksuttavia sekä sävelkulkujen että rytmiikan osalta, minkä ansiosta lastenlaulut muodostavat selkeästi oman tunnistettavan lajityyppinsä. Kappaleen voi yleensä tunnistaa lastenlauluksi pelkän sävellyksen perusteella. Varsin usein lastenlaulut ovat iloisia, reippaita ja duurivoittoisia, mutta varsinkin Suomessa myös mollissa olevia lastenlauluja on huomattavan suuri määrä (esimerkiksi ”Karhunpoika sairastaa”, "Ihme ja kumma", ”Sininen uni” sekä ”Päivänsäde ja menninkäinen”). Lastenlaulujen ominaispiirteet löytyvät siten melodian käsittelystä ja sanoituksista, eivätkä niinkään duurin ja mollin mukaisesta sävellajiin perustuvasta jaosta.
Sanoituksiltaan lastenlaulut kertovat yleensä lapsia kiinnostavista aiheista. Aiheena voivat olla muun muassa satuhahmot (esimerkiksi ”Rölli” ja ”Mikki Hiiri merihädässä”), mielikuvitukselliset, vauhdikkaat ja jännittävät tapahtumat (esimerkiksi ”Pikkuoravien kuuraketti” ja ”Kuinka saisin rikki kookospähkinän”) sekä valistavat ja opettavaiset tarinat (esimerkiksi ”Popsi, popsi porkkanaa”, ”Lasten liikennelaulu” ja ”Jänöjussin mäenlasku”). Aihepiirin lisäksi lastenlaulujen sanoituksille on yleensä ominaista selkeä ja täsmällinen kieli, tarkka määrämuotoinen riimitys ja runsas loppusointujen käyttö.
Kainuunmeri
Kainuunmeri on nimitys, jota on keskiajalta lähtien käytetty kolmesta eri merialueesta. Yleisimmin sitä on käytetty Perämerestä eli Merenkurkun pohjoispuolisesta Pohjanlahden osasta. Harvinaisempi se on tarkoittamassa Pohjoista jäämerta. Siinä merkityksessä sitä käytti Englannin kuningas Alfred Suuri maantieteessään (Cvensae). Kolmanneksi sitä on käytetty vuonna 1323 tehdyssä Pähkinäsaaren rauhankirjassa merkitsemässä Pohjanlahtea. Nimitystä Kainuun meri käytetään Kainuun maakunnassa sijaitsevasta Oulujärvestä
Roni Syrjälä
Roni Syrjälä (s. 28. maaliskuuta 1995 Riihimäki) on suomalainen käsipalloilija, joka edustaa SM-liigassa pelaavaa Riihimäen Cocksia. Pelipaikaltaan Syrjälä on oikea laitahyökkääjä. Syrjälä on edustanut kotikaupunkinsa Riihimäen Cocksia vuodesta 2013 alkaen ja on saavuttanut seuran kanssa kahdeksan Suomen mestaruutta (2013, 2014, 2015, 2016, 2017. 2018, 2019, 2021), kahdesti Suomen cupin (2013, 2015).
Staraja Russa
thumb|250px|Polistjoki Staraja Russassa. Taustalla Kristuksen ylösnousemuksen katedraali. thumb|250px|Kristuksen kirkastumisen luostari kirkkoineen. thumb|250px|Dostojevskin kotimuseo. thumb|250px|Staraja Russan kylpylän portti. thumb|250px|Vanha vesitorni kaupungin keskustassa. thumb|250px|Staraja Russan kartta. Staraja Russa on kaupunki, kaupunkikunta ja Staraja Russan piirin hallinnollinen keskus Novgorodin alueella Venäjällä. Se sijaitsee Ilmajärven eteläpuolella Polistjoen varrella 99 kilometriä Novgorodista etelään. Staraja Russa on merkittävä teollisuuskeskus, kylpyläpaikkakunta ja historiallinen matkailukohde. Kaupungissa on 31 800 ja kunnassa 32 900 asukasta (vuonna 2010).
Historia
Vuoden 1763 tulipalon jälkeen Staraja Russa rakennettiin uudelleen Polistin itärannalle. Vuonna 1776 siitä tuli Novgorodin läänin Staraja Russan kihlakunnan keskus. Vuosina 1824–1857 kaupunki kuului sotaministeriön alaisuuteen. Kihlakuntaan perustettiin sotilasasutuksia, joissa maata viljelevien sotilaiden ja paikallisten talonpoikien oli tarkoitus muodostaa halpa armeijan reservi. Vuonna 1831 Staraja Russan lähellä syttyi Venäjän 1800-luvun alkupuoliskon suurin sotilaskapina, joka levisi myös muualle Novgorodin lääniin.
Liikenne, talous ja palvelut
Paikallisista elinkeinoista tärkeimpiä ovat jalostus (36,0 % vuonna 2006) sekä erilaiset julkiset palvelut ja hallinto. Merkittävin teollisuuslaitos on Venäjän puolustusministeriön lentokonekorjaamo 123-ARZ, joka työllistää noin 2 000 henkeä. Muita teollisuusyrityksiä ovat laiterakentaja Staroruspribor, Venäjän tiedeakatemian konepaja sekä lääketieteen instrumentteja valmistava Krasnogvardejetsin tehdas. Elintarviketeollisuutta edustavat meijeri, lihanjalostamo ja leipätehdas.
Osvaldo Hurtado Larrea
Vuoden 1978 presidentinvaaleissa Hurtadon puolue kuului voittoisaan koalitioon. Jaime Roldós Aguilera valittiin presidentiksi ja Hurtado varapresidentiksi. Toukokuussa 1981 Roldos sai surmansa lento-onnettomuudessa, ja Hurtado vannoi presidentinvalan. Hän kohtasi kaudellaan ammattiliittojen vastustusta pitämänsä tiukan talouskurin takia. Vuonna 1984 hän luovutti presidentin aseman vaalit voittaneelle toisen kristillisen puolueen ehdokkaalle, León Febres Corderolle.
Luuttucembalo
Soitin oli erityisen suosittu 1700-luvun alkupuolen Saksassa, jossa luuttucembaloita rakensivat muiden muassa Johann Christoph Fleischer, Zacharias Hildebrandt ja Johann Nicolaus Bach. Säveltäjä Johann Sebastian Bachin jäämistöön kuului kaksi luuttucembaloa, ja hän sävelsi soittimelle ainakin e-mollisarjan BC L166/BWV 996 (Preludio con la Svite da Gio: Bast. Bach. aufs Lauten Werck).
Seydou Badian Kouyaté
Seydou Badian Kouyaté (kirjailijanimeltään Seydou Badian, 10. huhtikuuta 1928 Bamako – 28. joulukuuta 2018 ) oli malilainen kirjailija ja poliitikko.
Niilo Lehtinen
Lehtinen kirjoitti ylioppilaaksi Jyväskylän lyseosta 1912 ja suoritti oikeustutkinnon 1916 sekä molempien oikeuksien kandidaatin tutkinnon 1916. Hovioikeuden auskultanttina hän toimi Vaasan hovioikeudessa ja sai varatuomarin arvon 1921. Oikeustieteen kunniatohtorin arvon hän sai 23. huhtikuuta 1963 järjestetyssä promootiossa.
Varatuomari Lehtinen toimi työriitojen sovittelijana Tampereen piirissä vuodesta 1926 lähtien ja hän hoiti samaa tehtävää myös Helsingin piirissä vuodesta 1958 alkaen, kunnes tasavallan presidentti nimitti hänet 23. lokakuuta 1962 työriitojen valtakunnansovittelijan tehtävään.
Quinton Fortune
Pelaajaura
Alun perin United hankki Fortunen hyökkäävänä vasemman kenttäpuolen laiturina, mutta eteläafrikkalainen osoitti että hän osasi pelata useammalla pelipaikalla. Alex Ferguson peluuttikin pääosin Fortunea keskus- tai vasempana laitapuolustajana. Keväällä 2006 Fortune sai jättää Unitedin. Seuraavan kauden hän pelasi Bolton Wanderersissä.
Ollie
Muunnelmia tempusta
Rullalautailun alkuvaiheessa lautailija joutuu päättämään, harjoitteleeko hän kulkemaan vasen vai oikea jalka edellä. Tätä kutsutaan stanceksi tai stänssiksi. Regular stanceen päätyvät kulkevat vasen jalka edellä, goofy stancella lautailevat taas oikea jalka edellä.
Yleensä jompikumpi tapa tuntuu alusta asti luontevammalta. Temppujen kuvailussa etujalalla tarkoitetaan lautailijan valitseman stänssin mukaista etujalkaa.
Romanian liittyminen euroalueeseen
Lähentymiskriteerien täyttyminen
Romanialla on edelleen ongelmia kriteerien täyttämisessä seuraavilta osin:
Konkurssi
Konkurssi on lakisääteinen menettely, jossa selvitetään maksukyvyttömän velallisen ja hänen kaikkien velkojiensa taloudelliset suhteet. Konkurssissa velallisen kaikki omaisuus siirtyy konkurssipesälle velkojien määräysvaltaan. Varat muutetaan rahaksi ja jaetaan velkojille lain mukaisessa järjestyksessä.
Konkurssiin asettaminen
Jotta velallinen voidaan asettaa konkurssiin, sen tulee olla konkurssikelpoinen. Konkurssikelpoisia ovat luonnolliset henkilöt ja useimmat yhteisöt. Konkurssikelpoisia ovat osuuskunta, osakeyhtiö, avoin yhtiö, laivanisännistöyhtiö, henkilöstörahasto, sijoitusrahasto, maksulaitos sekä luotto- ja vakuutuslaitokset, mukaan lukien työeläkevakuutuslaitokset, tiekunta, uittoyhteisö, ojitusyhteisö ja keskivedenkorkeuden alentamista varten perustettu yhteisö. Konkurssikelpoisia ovat myös säätiö, rekisteröity yhdistys, asumisoikeusyhdistys, yliopisto ja kuolinpesä. Myös konkurssipesä voidaan asettaa konkurssiin. Oikeushenkilö säilyy konkurssikelpoisena, vaikka se olisi purettu tai poistettu rekisteristä.
Konkurssipesä
Menettelyn aluksi määräysvalta omaisuudesta siirtyy velalliselta konkurssipesälle. Määräysvaltaa pesässä käyttävät velkojat. Heillä on oikeus päättää omaisuuden realisoinnista ja kanteiden nostamisesta pesän nimissä. Määräysvaltaa velkojat käyttävät saataviensa suhteessa siten, että yksi euro tuottaa yhden äänen. Usein kuitenkin suurimmat velkojat tekevät päätökset eivätkä pienvelkojat ole päätöksenteossa mukana.
Sanda (Hyōgo)
Sanda kehittyi Nara-kaudelta lähtien Konshin-jin temppelin portineduskaupunkina. Myöhemmin Edo-kaudella se oli linnanaluskaupunki Kuki-klaanin hallinnassa. Aivan Sandan kaupunkialueen itäpuolella sijaitsi Miwa, joka kehittyi historiallisesti kauppakaupunkina. Meiji-kaudella alueesta tuli ympäröivän maaseudun paikallinen kauppa- ja jakelukeskus. Alue on viljavaa, ja se tunnetaan hyvälaatuisesta riisistään ja naudanlihan tuotannosta. Toisen maailmansodan jälkeen sinne alkoi sijoittua myös elektroniikkateollisuutta. Miwan ja Sandan maaseutukaupungit liitettiin yhteen kolmen muun kunnan kanssa Sandan maaseutukaupungiksi vuonna 1956, ja kaupunkioikeudet Sandalle myönnettiin vuonna 1958. Myöhemmin sinne on rakennettu suuria lähiöitä ja työpaikka-alueita.
Konkurssi
Takaisinsaanti konkurssissa
Yleisimmin takaisinsaantia haetaan takaisinsaannista konkurssipesään annetun lain 5 §:n yleisen takaisinsaantiperusteen avulla. Oikeustoimen peräyttäminen edellyttää tällöin, että sillä on sopimattomasti suosittu velkojaa toisten velkojien kustannuksella, siirretty omaisuutta pois velkojien ulottuvilta tai lisätty velkoja velkojien vahingoksi. Lisäedellytyksenä on myös se, että velallinen oli oikeustointa tehtäessä maksukyvytön tai että oikeustoimi osaltaan johti maksukyvyttömyyteen ja että toinen osapuoli oli tai tämän olisi pitänyt olla tietoinen maksukyvyttömyydestä tai ylivelkaisuudesta taikka oikeustoimen merkityksestä velallisen taloudellisille oloille sekä seikoista, joiden vuoksi oikeustoimi oli sopimaton.
Tehokkuus
Tilastollisesti konkurssi on tehotonta velkavastuun täytäntöönpanoa. Vailla etuoikeutta olevat niin sanotut tavalliset velkojat saavat keskimäärin vain 4–5 prosentin jako-osuuden saatavastaan. Tehottomuus johtuu konkurssin kustannuksista ja omaisuuden rahaksi muuttamisessa syntyvistä tappioista.
Useimmat konkurssit päättyvät Suomessa kahden vuoden kuluessa siitä, kun velallinen asetettiin konkurssiin. Tavallinen syy konkurssin pitkittymiseen ovat oikeudenkäynnit.
Luonnollisen henkilön konkurssi
Luonnollisen henkilön konkurssipesään kuuluu koko hänen omaisuutensa konkurssin alkamishetkellä. Omaisuus tai tulo, jonka hän saa konkurssin jälkeen, ei kuulu konkurssipesään. Luonnollisen henkilön konkurssissa ei siten pyritä hyödyntämään velallisen ansaintakykyä. Uutta tuloa tai omaisuutta voidaan kuitenkin periä normaaliin tapaan ulosotolla.
Ala-Toulampi
Maantietoa
Lammen pinta-ala on 2,9 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 850 metriä.
Tunturinätä
Tunturinätä (Minuartia stricta, syn. Sabulina stricta) on kohokkikasveihin kuuluva monivuotinen, pienikokoinen tunturikasvi. Suomessa tunturinätä on harvinainen Lapin kasvilaji ja se on luokiteltu uhanalaiseksi.
Vähä Kyrpjärvi
Maantietoa
Järven pinta-ala on 5,3 hehtaaria, se on 250 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Pimeä keskiaika
Käsitteen historia
Jaakko Tahkokallion mukaan vielä 1800-luvun lopulla Jacob Burckhardtin teos Italian renessanssin sivistys levitti ja yleisti merkittävällä tavalla ajatusta pimeästä keskiajasta ja valoisasta renessanssista. Käsitys eli pitkälle 1900-luvulle saakka myös tieteellisessä historiankirjoituksessa, ja vasta toisen maailmansodan jälkeen se on murtunut useiden tutkijoiden työn tuloksena.
Höyhtösenlampi
Vesistösuhteet
Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Lammen vedenpinnan korkeus on 106,4 metriä mpy.
Kansainvälinen demokraattisten lakimiesten liitto
Kansainvälinen demokraattisten lakimiesten liitto (, IADL) on kansainvälinen poliittisesti vasemmistolaisten juristien järjestö. Se pyrkii seuraamaan erityisesti ihmisoikeuksia sekä poliittisia ja taloudellisia oikeuksia. IADL on saanut neuvoa-antavan jäsenen aseman Yhdistyneiden kansakuntien ECOSOCissa, Unescossa ja Unicefissa.
Viimeisellä rannalla (elokuva)
Viimeisellä rannalla (On the Beach) on vuonna 1959 ensi-iltansa saanut Stanley Kramerin ohjaama Nevil Shuten samannimiseen romaaniin perustuva elokuva, joka kertoo ydinsodan jälkeisestä maailmasta, jossa muusta maailmasta hiipivä radioaktiivinen saaste on lähestymässä sodan ulkopuoliseksi jäänyttä Australiaakin. Sen pääosia esittivät Gregory Peck ja Ava Gardner.
Juoni
Lopun nähdään olevan lähellä, kun kaikki ihmiset kerääntyvät pitkiin jonoihin noutamaan väkevöityjä syaniditabletteja, jotka takaavat silmänräpäyksellisen lopun: ydinsaaste on levinnyt nyt viimeiseenkin turvasatamaan. Elokuvan viimeiset hetket nähdään Moira Davidsonin (Ava Gardner) silmin: Peckin komentama sukellusvene ajaa merelle purjehtiakseen Yhdysvaltoihin, jotta miehistö voisi kuolla kotimaassaan.
Vastaanotto
Stanley Kramer palkittiin ohjaustyöstään parhaan ohjaajan BAFTA-palkinnolla. Ernest Gold palkittiin Golden Globella elokuvan musiikista. Viimeisellä rannalla sai myös kaksi Oscar-ehdokkuutta.
Kumeeni
Kumeeni eli isopropyylibentseeni (C9H12) on aromaattinen hiilivety. Yhdisteen tärkein käyttökohde on fenolin ja asetonin valmistus, mutta sitä voidaan käyttää myös eräiden muiden yhdisteiden synteeseissä ja liuottimena.
Moussa Konaté (kirjailija)
Opettajana sekä Le Figuier ja Edition Jamana -kustantamojen johtajana työskennellyt Konaté kuvaa teoksissaan kriittisesti nyky-Malin jokapäiväistä elämää. Hän oli myös yksi harvoista afrikkalaisista kirjailijoista, joka pystyi elättämään itsensä jännityskertomuksilla. Konaté sai Ranskan akatemian Hervé Deluen -palkinnon vuonna 2011.
Niinilampi (Heinola, Paistjärvi)
Niinilampi on Päijät-Hämeessä Heinolassa Paistjärven kylän lähellä sijaitseva lampi.
Iso Kyrpjärvi
Iso Kyrpjärvi on Päijät-Hämeessä Heinolassa Paistjärven kylän lähellä sijaitseva järvi.
Sinilakkikaijanen
Koko ja ulkonäkö
Sinilakkikaijanen on noin 9 cm pitkä ja 13–17 g painava lintu, jonka höyhenpuku on pääosin vihreä. Vatsan keskellä on keltainen alue. Sen päälaki on sininen ja posket siniseen vivahtavan ruskeat. Pyrstön alapuoli on keltainen, pyrstön keskimmäiset sulat ovat siniset ja reunimmaiset mustat ja niissä on keltaiset kärkitäplät. Siiven peitinhöyhenet ovat mustat levein vihrein reunuksin. Nokka on harmaa, iiris punaruskea ja koivet harmaat. Koiraan värit ovat hieman kirkkaammat kuin naaraan. Ne ovat vaikeasti havaittavia ja arkoja, mutta kutsuäänet paljastavat niiden esiintymisen.
Ravinto
Sinilakkikaijanen syö ainakin siemeniä, sieniä ja jäkälää, mahdollisesti myös hedelmiä sekä hyönteisiä ja niiden toukkia.
Gustav Feiring
Feiring toimi ateljeekuvaajana Norjassa ennen muuttoaan Ouluun 1894. Hän meni naimisiin Oulussa ateljeeta pitäneen Karin Zellbergin kanssa samana vuonna. Ruotsista Nederkalixista kotoisin ollut Zellberg oli perustanut ateljeen Ouluun Torikatu 42:een kesällä 1889. Gustav Feiringin johdossa ateljee toimi vuodet 1894–1909 ensin Ojakadulla (nyk. Asemakatu) vastapäätä pappilaa ja myöhemmin Isokadulla. Luultavaa on, että Karin on jatkanut ateljeen kuvaajana, vaikka ateljee olikin siirtynyt hänen miehensä nimiin. Valokuvaamon toiminta päättyi 1909, kun Gustav Feiring muutti Yhdysvaltoihin. Karin Feiring ei seurannut miestään vaan jäi Ouluun, jossa kuoli 1943.
Soutu kesäolympialaisissa 2008
2008 kesäolympialaisten soutukilpailuissa miehet kilpailivat kahdeksassa ja naiset kuudessa luokassa. Kilpailupaikkana toimii Shunyi Olympic Rowing-Canoeing Park. Kilpailut käytiin 9.–17. elokuuta.
Peter Kanerva
Kaj Peter Oscar Kanerva (s. 11. lokakuuta 1978 Kerava) on suomalainen näyttelijä, valmistunut Teatterikorkeakoulusta vuonna 2005.
Varkaus (kaupunki)
Taajamat
Vuoden 2020 lopussa Varkaudessa oli 20 278 asukasta, joista 18 532 asui taajamissa, 1 553 haja-asutusalueilla ja 193:n asuinpaikat eivät olleet tiedossa. Varkauden taajama-aste on 92,3 %. Varkauden taajamaväestö jakautuu kolmen eri taajaman kesken:
Varkauden kaupunginvaltuusto
Varkauden kaupunginvaltuustossa on 43 paikkaa. Paikkajako koostuu vaalikaudella 2021–2025 seuraavasti:
Väestönkehitys
Seuraavassa kuvaajassa on esitetty kaupungin väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
Seurakunnat
Suomen helluntaikirkon jäsenseurakunnista Varkaudessa toimii Varkauden helluntaiseurakunta.
Liikenne
Varkaus sijaitsee valtateiden 5 ja 23 risteyksessä. Varkauden halki kulkee myös Pieksämäki–Joensuu-rata. Varkauden naapurikunnassa Joroisissa sijaitsee Varkauden lentoasema, joka on sittemmin hiljentynyt ja muutettu valvomattomaksi lentopaikaksi.
Koulut
Varkaudessa on mahdollista opiskella myös Savonia-ammattikorkeakoulussa.
Taina Karvonen
Ura
Vuoden 2012 EM-kilpailuissa Karvonen oli yhden metrin ponnahduslaudalla 15:s ja karsiutui 12 parhaan hyppääjän loppukilpailusta. Vuoden 2015 EM-kilpailuissa Karvonen selviytyi metrin ponnahduslaudalla loppukilpailuun jossa sijoittui 12:nneksi. Vuonna 2016 hän karsiutui EM-ponnahduslautafinaalista.
Gabriel Falkenberg af Sandemar
Gabriel Falkenberg af Sandemar (vuoteen 1693 asti Falkenberg, 5. kesäkuuta 1646 – 30. toukokuuta 1714 Tukholma) oli Turun akatemian kansleri, Turun hovioikeuden presidentti, aatelisarvoltaan kreivi.
Viipiänjärvi
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Imjärven valuma-alueeseen (14.179) se kuuluu. Järven vedenpinnan korkeus on 99,3 metriä mpy.
Pöytätennis kesäolympialaisissa 2016 – naisten kaksinpeli
Naisten pöytätenniksen kaksinpeli Rio de Janeiron olympialaisissa 2016 pidettiin 6. – 10. elokuuta. Ottelut pelattiin Riocentrossa. Olympiakultaa voitti kiinalainen Ding Ning, joka voitti loppuottelussa hallitsevan olympiavoittajan kiinalaisen Li Xiaoxian. Pronssia saavutti pohjoiskorealainen Kim Song-i.
Rhoda Montemayor
Näyttelijänä
Tunnetuksi Montemayor nousi Power Rangers: Operation Overdrive -sarjan myötä vuonna 2007 näyteltyään Vaaleanpunaista Rangeria Rose Ortizia. Rooliin hän päätyi vuotta aikaisemmin, kun Disneyn roolittajat saapuivat Lontooseen etsimään näyttelijöitä mustan ja vaaleanpunaisen Rangerin rooleihin. Sarjan tuottajat pyysivät Montemayoria koe-esiintymisen aikana opettelemaan muutaman repliikin amerikkalaisella aksentilla. Kolme viikkoa myöhemmin hän sai puhelun, jossa kerrottiin saaneen roolin. Pian Montemayor oli jo matkalla Aucklandiin sarjan kuvausta varten, jotka kestivät noin seitsemän kuukautta. Hän sai kuitenkin vasta jälkeenpäin tietää, että Disneyn tuottajat halusivat rooliin näyttelijöitä, jotka osaisivat kamppailulajeja. Montemayor kuitenkin oppi kuvausten aikana muutamia liikkeitä, mutta hänen tanssijan taitonsa olivat hyödyllisiä toiminta koreografioiden kuvauksissa.
Power Rangers -sarjan jälkeen Montemayor esiintyi elokuvassa Adulthood (2008).
Luettelo Pokémon-sarjan mestareista ja eliittinelosista
Tämä on luettelo Pokémon-peli- ja animesarjan pokémon-liigojen mestareista ja eliittinelosista.
Kanto ja Johto
Kanto ja Johto ovat ainoat alueet, joilla on yhteiset eliittineloset ja mestari, koska Pokémon Redissä ja Bluessa sekä Pokémon Goldissa ja Silverissä molemmat liigat käydään Indigo Plateaulla. Animessa ainoastaan Kanton pokémon-liiga käydään Indigo Plateaulla ja Johton liiga Hopeakaupungissa.
Lance
Lance on lohikäärmetyypin pokémoneihin erikoistunut pokémon-kouluttaja, jonka serkku Clair toimii salijohtajana Johton Blackthorn Cityssä. Hän esiintyy Pokémon Redissä ja Bluessa yhtenä Indigon eliittinelosista ja heistä viimeisenä, jonka pelaaja voi haastaa, mutta Pokémon Goldissa ja Silverissä hän on noussut eliittinelosten jäsenestä mestariksi ja auttaa pelaajaa myös pysäyttämään Rakettiryhmän ilkeät suunnitelmat.
Karen
Karen on pimeystyypin pokémoneihin erikoistunut kouluttaja, joka oli Pokémon Goldissa ja Silverissä yksi Indigon uusien eliittinelosten jäsenistä. Pokémon Adventures -mangassa Jään naamio kidnappasi hänet ja Willin, heidän ollessa vielä lapsia. Karen oikeastaan suostui tulemaan vapaaehtoisesti, koska oli tylsistynyt. Myöhemmin hän pakeni ja muodosti yhdessä Willin, Kogan ja Brunon kanssa uudet Indigon eliittineloset.
Anime
Steven esiintyi seuraavan kerran XY-sarjan Mega Evolution Special -erikoisjaksoissa. Hän otteli megakehittymiseen kykenevällä harvinaisella valkoisella Metagrossillaan Alainia vastaan. Ryhmä Flaren johtaja Lysandre keskeytti ottelun ja pyysi heitä molempia auttamaan tutkimaan muinaisia raunioita ja siellä olevaa Jättiläiskiveä. He joutuivat myös taisteluun megakehittymiseen kykenevää Rayquazaa vastaan. Tutkimalla Jättiläiskiveä he saivat tietää Groudonin ja Kyogren kyvystä käyttää alkukantareversiota omana vastineenaan megakehittymiselle. XY-sarjan tapahtumien aikoihin Steven oli onnistunut nousemaan Wallacen tilalle Hoennin uudeksi mestariksi. XYZ-sarjassa Steven osallistui Kalosin pokémon-liigan jälkeen taisteluun Ryhmä Flarea vastaan yhdessä Ashin, Alainin, näiden ystävien sekä Dianthan ja kaikkien Kalosin salijohtajien kanssa.
Glacia
Glacia on jäätyypin pokémoneihin erikoistunut kouluttaja, joka on kotoisin tuntemattomalta alueelta pokémon-maailmasta ennen kuin matkusti Hoenniin ja tuli yhdeksi sen eliittinelosista. Pokémon Adventures -mangassa hän ja muut Hoennin eliittineloset auttoivat Steveniä suojelemaan Hoennia Groudonin ja Kyogren väliseltä taistelulta herättämällä legendaariset pokémonit Regirockin, Regicen ja Registeelin auttamaan heitä. Hän ja Pheobe hallitsevat Regicea yhdessä.
Anime
Cynthia mainittiin Pokémon: Mestarimatkat -sarjassa jaksossa Hurjaa jännitystä, shokki alusta alkaen!, kun Volkner paljasti Cynthian olevan osallistujana Maailman Kruunajaissarjassa ja vieläpä Mestariluokassa. Ash ja Goh tapasivat Cynthian myöhemmin jaksossa Tähtikirkas yö!, tutkimassa miksi eräässä Johton kaupungeista oli ympärivuorokautisesti yö. Kun Ash onnistui Huikeat matkat -sarjan jaksossa Kohti kahdeksikkoa! ylenemään Mestariluokkaan, paljastui, että Cynthia oli Maailman Kruunajaissarjassa toisella sijalla. Hän kilpaili Mestarikahdeksikkoturnauksessa Ashin, Iriksen, Alainin, Dianthan, Lancen, Steven Stonen ja Leonin kanssa monarkin tittelistä. Jaksossa Tulinen tie mestaruuteen!, Cynthia otteli puolivälierissä Irista vastaan. Ottelun lopussa jäljellä olivat enää Iriksen Haxorus sekä Cynthian Mega Garchomp. Vaikka Haxorus osasi olla haastava vastustaja, Garchomp voitti siitä huolimatta, jolloin Cynthia eteni välieriin. Jaksossa Bewitch, Battle, and Bewilder! hän aloitti välieräottelun Ashiä vastaan. Hän myös kertoi Dianthalle suunnittelevansa turnauksen jälkeen vetäytymistä Sinnoh'n liigan mestarin paikalta. Cynthian Spiritomb päihitti Ashin Gengarin ja Dragoniten, ja onnistui Destiny Bond -liikkeensä avulla tyrmäämään mukanaan Ashin Pikachun, joka oli aiemmin päihittänyt Cynthian Gastrodonin. Tilanne alkoi tasoittua jaksossa Valor: A Strategic Part of Battling!, kun lopulta Cynthialla oli vain Garchomp ja Togekiss sekä Ashillä vain Sirfetch'd ja Lucario. Mutta tilanne alkoi jälleen kääntyä Cynthian eduksi, kun Garchomp voitti Sirfetch'din, ja Cynthia päätti kaikkien yllätykseksi käyttää Togekissiin Dynamaxia, sen sijaan, että olisi megakehittänyt Garchompin. Jaksossa Whittle While You Work! Ashin Lucario megakehittyi ja voimakkaan auransa avulla päihitti Togekissin, sekä tasaväkisen taistelun jälkeen myös Garchompin. Cynthia putosi turnauksesta ja päätti, ettei vetäydykään Sinnoh'n liigan mestarin paikalta vielä. Jaksosta Taktiikkatulva! jaksoon Kumppanit ajassa! Cynthia ja Diantha katsoivat Wyndonin stadionin aitiosta Ashin ja Leonin välistä loppuottelua.
Animessa Diantha esiintyi ensi kerran jaksossa Kehityksen siteet!, jossa hän voitti ottelussa kouluttajan nimeltä Magnus, joka voittanut eräästä kilpailusta luvan näytösotteluun häntä vastaan. Hän yritti ottelun jälkeen lähteä valeasussa hetkeksi uusimman kesken elokuvansa kuvausten, kunnes tapasi Ashin ja tämän ystävät. Paljastettuaan henkilöllisyytensä, hän suostui ottelemaan Ashiä vastaan, mutta Rakettiryhmä keskeytti ottelun vangitsemalla Ashin Pikachun ja Dianthan Gardevoirin. Diantha kuitenkin löysi heidän avainkivensä opastamana ja lähti Rakettiryhmän pysäyttämisen jälkeen managerinsä Kathi Leen kanssa seuraavalle kuvauspaikalle. Jaksossa Valaistumisen kesä! mainittiin kuinka Diantha oli nuorena käynyt pokémon-kesäleirillä, jonne Ash ystävineen itsekin osallistui, ja elokuvassa Diancie ja tuhon kotelo hänet nähtiin ottelemassa Kalosin eliittinelosiin kuuluvaa Wikstromia vastaan. Jaksossa Mestarin tutkimusottelu! hän kävi tapaamassa Anistar Cityn salijohtaja Olympiaa, joka kertoi hänelle legendaarista pokémonia Zygardea koskevasta näystä. Jakson aikana hän ja Ash ottelivat uudestaan, mutta ottelu keskeytyi tällä kertaa, koska Ash ja hänen sideilmiöön kykenevä Greninja uupuivat kyvyttömyydestään hallita sideilmiötä täysin. Diantha seurasi myös Kalosin pokémon-liigan turnausta Lumiose Cityssä seuraten erityisesti Ashin välieräottelua Sawyeria vastaan ja loppuottelua Alainia vastaan. Liigan jälkeen Diantha osallistui taisteluun Ryhmä Flarea vastaan yhdessä Ashin, Alainin, näiden ystävien sekä Steven Stonen ja kaikkien Kalosin salijohtajien kanssa.
Drasna
Drasna on lohikäärmetyypin pokémoneihin erikoistunut Kalosin eliittinelosten jäsen, jonka isovanhemmat ovat kotoisin Sinnohista. Hänen isovanhempiensa kertomukset Dialgasta ja Palkiasta inspiroivat häntä erikoistumaan lohikäärmepokémoneihin. Drasna teki ensiesiintymisensä animessa Huikeat matkat -sarjan jaksossa Tulevaisuus on nyt, kiitos taktiikan!, jossa paljastuu että hän on Ashin neljäs vastustaja Maailman Kruunajaissarjan Ultraluokassa. Ottelu käytiin jaksossa Uhrauksia useammankin edestä! ja se päättyi Ashin voittoon, nostaen Ashin Maailman Kruunajaissarjassa sijalle 9.